b'\n_START_ARTICLE_\nProgramare modular\xc4\x83\n_START_PARAGRAPH_\nProgramarea modular\xc4\x83 este o paradigm\xc4\x83 de programare care are la baz\xc4\x83 utilizarea modulelor. \xc3\x8en acest stil de programare unit\xc4\x83\xc8\x9bile de cod ce ofer\xc4\x83 fun\xc8\x9bionalitate specific\xc4\x83 (proceduri, func\xc8\x9bii, metode sau clase) sunt grupate \xc3\xaen module separate deseori numite biblioteci, cataloage sau clase. Modulele separ\xc4\x83 interfa\xc8\x9ba de implementare. Interfa\xc8\x9ba unui modul con\xc8\x9bine acele elemente pe care modulul le expune \xc8\x99i de care are nevoie utilizatorul(programatorul) modulului pentru a folosi functionalitatile puse la dispozitie de acesta. Aceste elemente sunt vizibile celorlalte module. Implementarea modulului con\xc8\x9bine codul care corespunde elementelor declarate \xc3\xaen interfa\xc8\x9b\xc4\x83 cat si altor elemente care nu sunt vizibile in exterior, folosite ca pasi intermediari in realizarea unei operatii din interfata. Acest cod surs\xc4\x83 nu este vizibil celorlalte module, ceea ce permite un nivel de abstractizare mai mare, utilizatorul fiind nevoit sa cunoasca doar interfata pentru a folosi modulul respectiv.'